stanford-oval/wikipedia huggingface dataset:
รายชื่อธงในจักรวรรดิเยอรมัน
ธงเรือ > ธงเรือยอชต์

| ภาพธง | ระยะเวลาการใช้ | การใช้ | คำอธิบาย |
| --- | --- | --- | --- |
|  | ค.ศ. 1893–1918 | ธงเรือยอชต์หลวงคีล Kaiserlichen Yachtklubs Kiel | ลักษณะเดียวกับธงชาติ กลางธงมีตราอาร์มนกอินทรีปรัสเซียประกอบสมอสีทองภายใต้มงกุฎพระจักรพรรดิ์ในวงรีสีขาว |
|  | ค.ศ. 1906–1918 | ธงเรือยอชต์ Segelklubs „Rhe“ in Königsberg | Der Preußische Adler aufgelegt auf ein Schild, dieses aufgelegt auf ein Schild mit dem „Deutschordenskreuz“ |
|  | ค.ศ. 1911–1918 | ธงเรือยอชต์ Großherzoglich Mecklenburgischen Jachtklubs in Rostock | ลักษณะเดียวกับธงชาติ ประกอบธงรอสสต็อกที่มุมบนคันธง |
|  | ค.ศ. 1913–1918 | ธงเรือยอชต์ Königlich Württembergischen Jachtklubs in Friedrichshafen | ลักษณะเดียวกับธงชาติ กลางค่อนมาทางคันธงมีตราอาร์มเวือร์ทเทิมแบร์ค |
|  | ค.ศ. 1914–1918 | ธงเรือยอชต์หลวงมอร์เตอร์ยอชต์ เบอร์ลิน-ชาลอทเต็นเบิร์ก Kaiserlichen Motorjacht-Klubs Berlin-Charlottenburg | ลักษณะเดียวกับธงชาติ กลางค่อนมาทางคันธงมีตราอาร์มนกอินทรีปรัสเซียประกอบสมอและฟันเฟืองสีทองภายใต้มงกุฎพระจักรพรรดิ์ในวงรีสีขาว |
|  | ค.ศ. 1914–1918 | ธงเรือยอชต์ Deutschen Seglerverbands in Hamburg | Der Preußische Adler auf ein Wappenschild gelegt |
ธงดินแดนอาณานิคม

| ภาพธง | ระยะเวลาการใช้ | การใช้ | คำอธิบาย |
| --- | --- | --- | --- |
|  |  | แอฟริกาตะวันออกของเยอรมนี | หัวสิงโตภายในอาร์มสีแดง |
|  |  | แคเมอรูนของเยอรมนี | ช้างภายในอาร์มสีแดง |
|  |  | โตโกแลนด์ | งูเห่า2ตัวเลื้อยเข้าหาต้นปาล์มภายในอาร์มสีเขียวอ่อน |
|  |  | แอฟริกาตะวันตกเฉียงใต้ของเยอรมนี | หัวควายภายในอาร์มสีน้ำเงินประกอบตราอาร์มนกอินทรีในช่องสีเหลือง |
|  |  | ซามัวของเยอรมนี | ต้นมะพร้าวประกอบคลื่นทะเลภายในอาร์มสีแดง |
|  |  | นิวกินีของเยอรมนี | นกปักษาสวรรค์ภายในอาร์มสีเขียว |
ธงในพระราชวงศ์

| ภาพธง | ระยะเวลาการใช้ | การใช้ | คำอธิบาย |
| --- | --- | --- | --- |
|  | ค.ศ. 1871 | ธงพระอิสริยยศพระจักรพรรดิ | . |
|  | ค.ศ. 1871–1888 | ธงพระอิสริยยศพระจักรพรรดิ | . |
|  | ค.ศ. 1888–1918 | ธงพระอิสริยยศพระจักรพรรดิ | . |
|  | ค.ศ. 1871–1901 | ธงพระอิสริยยศพระจักรพรรดินี | . |
|  | ค.ศ. 1888–1918 | ธงพระอิสริยยศพระจักรพรรดินี | . |
|  | ค.ศ. 1871–1888 | ธงพระอิสริยยศมกุฎราชกุมาร | . |
|  | ค.ศ. 1888–1918 | ธงพระอิสริยยศมกุฎราชกุมาร | . |
ธงยศทหาร

| ภาพธง | ระยะเวลาการใช้ | การใช้ | คำอธิบาย |
| --- | --- | --- | --- |
|  | ค.ศ. 1900–1901 | ธงผู้บัญชาการกองกำลังเยอรมนี | คทาจอมพลเยอรมันไขว้ประกอบธงฉาน |
ธงยศทหาร > ธงทหารบก

| ภาพธง | ระยะเวลาการใช้ | การใช้ | คำอธิบาย |
| --- | --- | --- | --- |
|  | ค.ศ. 1871–1918 | ธงผู้บัญชาการกองทัพบก |  |
|  | ค.ศ. 1871–1918 | ธงผู้บัญชาการกองกำลัง |  |
|  | ค.ศ. 1871–1918 | ธงผู้บัญชาการกองพล | ลักษณะเดียวกับธงชาติ เป็นรูปสามเหลี่ยมปลายแหลม |
ธงยศทหาร > ธงทหารเรือ > ธงเรือราชสำนัก

| ภาพธง | ระยะเวลาการใช้ | การใช้ | คำอธิบาย |
| --- | --- | --- | --- |
|  | ค.ศ. 1895–1918 | ธงผู้บังคับการเรือพระจักรพรรดิ |  |
|  | ค.ศ. 1908–1918 | ธงผู้บังคับการเรือพระจักรพรรดินี |  |
ธงยศทหาร > ธงทหารเรือ > ธงผู้บังคับบัญชา

| ภาพธง | ระยะเวลาการใช้ | การใช้ | คำอธิบาย |
| --- | --- | --- | --- |
|  | ค.ศ. 1889–1918 | Flagge des Staatssekretärs im Reichs-Marine-Amt | Flagge eines Admirals mit zwei gekreuzten, gelben klaren Ankern in der inneren, unteren Ecke. Da es sich bei dieser Flagge um kein Kommandozeichen handelte, blieben Flaggen von Admiralen usw. gehisst. |
|  | ค.ศ. 1871–1889 | ธงรัฐมนตรีว่าการกระทรวงทหารเรือ | Um das verkleinerte Kreuz einer Admiralsflagge liegen vier kreuzweise angeordnete, rote, klare Anker |
|  | ค.ศ. 1889–1899 | ธงผู้บังคับบัญชานายพลเรือ | ธงสี่เหลี่ยมจตุรัสพื้นสีขาว กลางธงมีรูปมงกุฎพระจักรพรรดิ์บนตรากางเขนเหล็ก.' |
|  | ค.ศ. 1899–1900 | ธงผู้ตรวจราชการกองทัพเรือ | ธงสี่เหลี่ยมจตุรัสพื้นสีขาวขอบสีแดงตรากางเขนเหล็ก. |
|  | ค.ศ. 1900 | ธงผู้ตรวจราชการกองทัพเรือ | ธงสี่เหลี่ยมจตุรัสพื้นสีขาวขอบสีแดงตรากางเขนเหล็ก. |
|  | ค.ศ. 1900–1918 | ธงผู้ตรวจราชการกองทัพเรือ | ธงสี่เหลี่ยมจตุรัสพื้นสีขาวขอบสีแดงตรากางเขนเหล็ก. |
|  | ค.ศ. 1908–1918 | ธงพลเรือเอก ในฐานะเสนาธิการทหารเรือ | ลักษณะเดียวกับธงนายพลเรือทุกชั้นยศ กลางธงมีรูปดาบรองรับด้วยเชือกภายในวงกลมสีขาว |
|  | ค.ศ. 1908–1918 | ธงพลเรือโท ในฐานะเสนาธิการทหารเรือ | ลักษณะเดียวกับธงนายพลเรือทุกชั้นยศ กลางธงมีรูปดาบรองรับด้วยเชือกภายในวงกลมสีขาว |
|  | ค.ศ. 1908–1918 | ธงพลเรือตรี ในฐานะเสนาธิการทหารเรือ | ลักษณะเดียวกับธงนายพลเรือทุกชั้นยศ กลางธงมีรูปดาบรองรับด้วยเชือกภายในวงกลมสีขาว |
|  | ค.ศ. 1900–1918 | ธงจอมพลเรือ | ธงสี่เหลี่ยมจตุรัสพื้นสีขาว กลางธงมีคทาจอมพลเยอรมันไขว้ประกอบมงกุฎพระจักรพรรดิ์บนตรากางเขนเหล็ก. |
ธงยศทหาร > ธงทหารเรือ > ธงนายพลเรือ

| ภาพธง | ระยะเวลาการใช้ | การใช้ | คำอธิบาย |
| --- | --- | --- | --- |
|  | ตั้งแต่ ค.ศ. 1871 | ธงพลเรือเอก | ธงสี่เหลี่ยมจตุรัสพื้นสีขาวกางเขนเหล็ก. |
|  | ตั้งแต่ ค.ศ. 1871 | ธงพลเรือโท | ธงสี่เหลี่ยมจตุรัสพื้นสีขาวกางเขนเหล็ก มุมบนคันธงมีวงกลมสีดำ 1 วง. |
|  | ตั้งแต่ ค.ศ. 1871 | ธงพลเรือตรี | ธงสี่เหลี่ยมจตุรัสพื้นสีขาวกางเขนเหล็ก มุมบน และ มุมล่างคันธงมีวงกลมสีดำช่องละ 1 วง. |
|  | ค.ศ. 1904–1918 | ธงพลเรือโท (นอกราชการ) | ลักษณะเดียวกับธงนายพลเรือในราชการ มุมบนคันธงมีวงกลมสีแดง |
|  | ค.ศ. 1904–1918 | ธงพลเรือตรี (นอกราชการ) | ลักษณะเดียวกับธงนายพลเรือในราชการ มุมบนคันธงมีวงกลมสีแดง |
ธงยศทหาร > ธงทหารเรือ > ธงแสดงตำแหน่ง

| ภาพธง | ระยะเวลาการใช้ | การใช้ | คำอธิบาย |
| --- | --- | --- | --- |
|  | ค.ศ. 1871–1918 | ธงพลเรือจัตวา | ธงหางแซงแซวพื้นสีขาวตรากางเขนเหล็ก. |
|  | ค.ศ. 1871–1918 | ธงพลเรือจัตวา (für Schiffe geringerer Leistungsfähigkeit) | ธงหางแซงแซวพื้นสีขาวตรากางเขนเหล็ก มุมบนคันธงมีวงกลมสีดำ 1 วง. |
|  | ค.ศ. 1904–1918 | ธงพลเรือจัตวา (für einen stellvertretenden Kommodore der zweiten Flotte) | ธงหางแซงแซวพื้นสีขาวตรากางเขนเหล็ก มุมบนคันธงมีวงกลมสีแดง 1 วง. |
|  | ค.ศ. 1871–1918 | ธงผู้บัญชาการกองเรือรบ |  |
|  | ค.ศ. 1871–1918 | ธงผู้บังคับหมวดเรือ | ธงสามเหลี่ยมพื้นสีขาวตรากางเขนเหล็ก. |
|  | ค.ศ. 1871–1918 | ธงผู้บังคับการเรือ | ธงหางจระเข้สีขาว ต้นธงมีตรากางเขนเหล็ก ความยาวของธงนี้ขึ้นอยู่กับระยะเวลาการประจำการของเรือลำนั้นๆ |
|  | ค.ศ. 1902–1918 | ธงผู้บังคับหน่วยปฏิบัติการเฉพาะกิจ | . |
|  | ค.ศ. 1866–1918 | ธงนำร่อง | ธงค้าขายมีขอบสีขาวความกว้าง 1/5 ของธง. |
ธงตำแหน่งราชการ

| Flagge | Datum | Verwendung | Beschreibung |
| --- | --- | --- | --- |
|  | ค.ศ. 1892–1918 | ธงราชการต่างประเทศ | ลักษณะเดียวกับธงราชการ กลางธงมีตรานกอินทรีแห่งจักรวรรดิในวงกลมสีขาว |
|  | ค.ศ. 1893–1918 | ธงนำร่องอาณานิคม | ลักษณะเดียวกับธงราชการต่างประเทศ มีรูปสมอเรือสีเหลืองประกอบอักษรย่อสีแดง "LV" . |
|  | ค.ศ. 1893–1918 | ธงศุลกากรอาณานิคม | ลักษณะเดียวกับธงราชการต่างประเทศ มีรูปสมอเรือสีเหลืองประกอบอักษรย่อสีแดง "ZV". |
|  | ค.ศ. 1891–1918 ค.ศ. 1898–1918 | ธงผู้ว่าราชการแอฟริกาตะวันออก ธงผู้ว่าราชการชิงเต่า | ลักษณะเดียวกับธงชาติ กลางธงมีตรานกอินทรีแห่งจักรวรรดิ |
|  | ค.ศ. 1878–1894 | ธงหมู่เกาะราลิก (หมู่เกาะมาแชล) | ธงแถบแนวนอนสี 5 แถบ ดำ-ขาว-แดง-ขาว-ดำ. |
ดูเพิ่ม

รายชื่อธงในประเทศเยอรมนี
รายชื่อธงในสาธารณรัฐไวมาร์
รายชื่อธงในเยอรมนี (ค.ศ. 1933–1935)
รายชื่อธงเรือในนาซีเยอรมนี
เกาะตันนา

| --- | --- |
เกาะตันนาและเกาะอานีวาใกล้เคียง

ภูมิศาสตร์
ที่ตั้ง: มหาสมุทรแปซิฟิกใต้
พิกัด: 19°30′S 169°20′E﻿ / ﻿19.500°S 169.333°E﻿ / -19.500; 169.333
กลุ่มเกาะ: วานูอาตู
พื้นที่: 550 ตารางกิโลเมตร (210 ตารางไมล์)
ความยาว: 40 กม. (25 ไมล์)
ความกว้าง: 19 กม. (11.8 ไมล์)
ระดับสูงสุด: 1,084 ม. (3556 ฟุต)
จุดสูงสุด: เขาตูโกสเมรา
การปกครอง
วานูอาตู
จังหวัด: ตาเฟอา
เมืองใหญ่สุด: Lénakel
ประชากรศาสตร์
ประชากร: 30,770 (2015)
ความหนาแน่น: 36.36/กม.2 (94.17/ตารางไมล์)
กลุ่มชาติพันธุ์: ชาวเมลานีเชีย
ตันนา (อักษรโรมัน: Tanna, บางครั้งสะกดผิดเป็น ตานา (Tana) ) เป็นเกาะในวานูอาตูตอนใต้
ตันนาเป็นเกาะที่มีประชากรมากที่สุดในจังหวัดตาเฟอา และมากเป็นอันดับ 3 ของประเทศ (เป็นรองเพียงเอฟาเตและเกาะเอสปีรีตูซานโต) เป็นที่ตั้งของภาษาพื้นเมือง 5 ภาษาที่เป็นภาษาที่มีผู้กันแพร่หลายมากที่สุดในหมู่เกาะ โดยมีขอบเขตผู้พูดจาก 3500 ถึง 11500 คน
ตันนาปรากฏในสารคดีและรายการโทรทัศน์หลายรายการรอบโลก ส่วนหนึ่งมาจากเขายาซูร์ ภูเขาไฟที่กำลังครุกครุ่นและสถานที่ท่องเที่ยวหลัก และยังมีความสนใจต่อวัฒนธรรมเมลานีเชียผ่านการระบำและเทศกาล เกาะนี้ดึงดูดนักมานุษยวิทยาหลายคนจากลัทธิคาร์โก
ชื่อ

ชื่อ Tanna ที่อ้างครั้งแรกโดยเจมส์ คุก มาจากคำว่า tana ในภาษาควาเมรา แปลว่า "พื้นโลก" ตามรากศัพท์ Tanna มาจากภาษาโอเชียเนียดั้งเดิม *tanoq จากภาษามลายู-พอลินีเชียดั้งเดิม *taneq ซึ่งมีความหมายเดียวกัน
แหล่งข้อมูลอื่น

Tanna ที่ Flags of the World (อังกฤษ)
Pacific Island Travel page, with photos and cultural information
Languages of Tanna เก็บถาวร 2009-11-12 ที่ เวย์แบ็กแมชชีน, including language map
Collection of photos from Tanna
BBC News, Is Prince Philip an island god?, 10 June 2007, accessed 10 June 2007
Virtual Tour of Volcanic Tanna Island
| --- | --- |
ฐานข้อมูลการควบคุมรายการหลักฐาน: ประจำชาติ :  ฝรั่งเศส  BnF data  อิสราเอล  สหรัฐ  เช็กเกีย
คณะบัญชี มหาวิทยาลัยศรีปทุม

| --- | --- |
School of Accounting, Sripatum University

สถาปนา: พ.ศ. 2532
คณบดี: ผู้ช่วยศาสตราจารย์ ดร. ฐิตาภรณ์ สินจรูญศักดิ์
ที่อยู่: วิทยาเขตบางเขน  อาคาร9 ชั้น10  วิทยาเขตชลบุรี  อาคาร ดร.สุข-มาลินี พุคยาภรณ์ ชั้น8  วิทยาเขตขอนแก่น  อาคาร2 ชั้น2 
วารสาร: วารสารคณะบัญชี
สี:   สีเขียวมะนาว
มาสคอต: เรือใบ
เว็บไซต์: www.spu.ac.th/fac/account
คณะบัญชี มหาวิทยาลัยศรีปทุม (อังกฤษ: School of Accounting, Sripatum University) เป็น คณะวิชา สังกัดมหาวิทยาลัยศรีปทุม เปิดสอนทั้งหมด 3 แห่งคือ
คณะบัญชี มหาวิทยาลัยศรีปทุม วิทยาเขตบางเขน
คณะบัญชี มหาวิทยาลัยศรีปทุม วิทยาเขตชลบุรี
คณะบัญชี มหาวิทยาลัยศรีปทุม วิทยาเขตขอนแก่น
ประวัติคณะ

คณะบัญชี มหาวิทยาลัยศรีปทุม เดิมจัดการเรียนการสอนเป็นสาขาวิชา สังกัดคณะบริหารธุรกิจ ในปีการศึกษา 2532 คณะกรรมการสภามหาวิทยาลัยศรีปทุมได้ตระหนักถึงความสำคัญในวิชาชีพบัญชี จึงมีมติสถาปนาสาขาวิชาการบัญชีเป็นคณะๆ หนึ่งของมหาวิทยาลัยศรีปทุมนับตั้งแต่ปีการศึกษา 2532 เป็นต้นมา
หลักสูตร/สาขา

| หลักสูตรที่เปิดสอนในคณะบัญชี มหาวิทยาลัยศรีปทุม> ที่ตั้งสาขาวิชา | หลักสูตรที่เปิดสอนในคณะบัญชี มหาวิทยาลัยศรีปทุม> ระดับปริญญาตรี | หลักสูตรที่เปิดสอนในคณะบัญชี มหาวิทยาลัยศรีปทุม> ระดับปริญญาโท | หลักสูตรที่เปิดสอนในคณะบัญชี มหาวิทยาลัยศรีปทุม> ระดับปริญญาเอก |
| --- | --- | --- | --- |
|  วิทยาเขตบางเขน |  หลักสูตรบัญชีบัณฑิต (บช.บ.) สาขาวิชาการบัญชี |  หลักสูตรบัญชีบัณฑิต (บช.ม.) สาขาวิชาการบัญชี |  หลักสูตรปรัชญาดุษฎีบัณฑิต (ปร.ด.) สาขาวิชาการบัญชี |
|  วิทยาเขตชลบุรี |  หลักสูตรบัญชีบัณฑิต (บช.บ.) สาขาวิชาการบัญชี |  |  |
|  วิทยาเขตขอนแก่น |  หลักสูตรบัญชีบัณฑิต (บช.บ.) สาขาวิชาการบัญชี |  |  |
ปริญญาตรี (Undergraduate degree)

Plus กลุ่ม ภาษีอากรและการตรวจสอบ
ผู้จบ ม.6 หรือ ปวช. กศน. เรียนวันธรรมดา จบ 3 ปี 6 เดือน
ผู้จบ ปวส. ทุกสาขา เรียนวันธรรมดา จบ 1 ปี 8 เดือน (80 นก.)
ผู้จบ ปวส. ทุกสาขา เรียนวันอาทิตย์ จบ 1 ปี 8 เดือน  (80 นก.)
ผู้จบ ปวส. ทุกสาขา เรียนวันอาทิตย์ จบ 1 ปี 8 เดือน (Hybrid)  (80 นก.)
ปริญญาตรีใบที่สอง ทุกสาขา (เรียนวันอาทิตย์)
หมายเหตุ  การกู้ยืมกองทุนเพื่อการศึกษา ลักษณะที่ 2
ปริญญาโท (Graduate degree)

บัญชีมหาบัณฑิต (M. Acc) 1 ปี
ปริญญาเอก (Postgraduate degree)

ปรัชญาดุษฎีบัณฑิต สาขาวิชาการบัญชี (Ph.D. Accountancy) 3 ปี
แหล่งข้อมูลอื่น

เว็บไซต์อย่างเป็นทางการของมหาวิทยาลัยศรีปทุม
เว๊บไซต์คณะบัญชี มหาวิทยาลัยศรีปทุม
เว๊บไซต์มหาวิทยาลัยศรีปทุม ขอนแก่น
เว๊บไซต์คณะบัญชี มหาวิทยาลัยศรีปทุม วิทยาเขตชลบุรี เก็บถาวร 2017-06-02 ที่ เวย์แบ็กแมชชีน
ยะไข่

บทความนี้เป็นบทความเกี่ยวกับชาติพันธุ์ สำหรับเขตการปกครอง ดูที่ รัฐยะไข่ สำหรับแคว้นโบราณ ดูที่ แคว้นยะไข่
| ရခိုင်လူမျိုး (พม่า) |
| --- | --- |

เด็กผู้หญิงชาวยะไข่
ภูมิภาคที่มีประชากรอย่างมีนัยสำคัญ
 พม่า: 3.1 ล้านคน (ค.ศ. 2014)
 อินเดีย: 50,000[ต้องการอ้างอิง]
 บังกลาเทศ: 11,195
ภาษา
ยะไข่, พม่า
ศาสนา
พุทธเถรวาท
กลุ่มชาติพันธุ์ที่เกี่ยวข้อง
ชาวจีน-ทิเบต (รวมชาวพม่า, ชาวมระหม่า, ชาวมอก) 
ยะไข่, อะระกัน หรือ ระขึน (พม่า: ရခိုင်လူမျိုး, สำเนียงยะไข่: [ɹəkʰàɪ̯ɰ̃ lùmjó], สำเนียงพม่า: [jəkʰàɪ̯ɰ̃ lùmjó]) เป็นหนึ่งในกลุ่มชาติพันธุ์หลักกลุ่มหนึ่งในประเทศพม่า อาศัยในรัฐยะไข่
ชาวยะไข่ถือเป็นชาวพม่าพื้นถิ่นในรัฐยะไข่กลุ่มหนึ่ง ภาษาพูดของชาวยะไข่นั้นถือเป็นสำเนียงหนึ่งในภาษาพม่า และยังมีร่องรอยของภาษาพม่าโบราณหลงเหลืออยู่ อันมีเสียงบางเสียงซึ่งในภาษาพม่าสำเนียงย่างกุ้งไม่มีใช้แล้ว เช่น เสียง ร โดยภาษายะไข่นั้นยังรักษาเสียง ร ไว้ได้ครบแทบทุกตำแหน่ง หากต้องการสะกดคำที่มีอักษร ร จึงควรดูที่การออกเสียงของภาษายะไข่ ทั้งนี้เนื่องจากยะไข่ห่างไกลศูนย์กลางจากพม่า โดยมีเทือกเขายะไข่ขวางกั้นอยู่ อีกทั้งยะไข่เองก็เคยมีอิสรภาพในการปกครองตนเองเป็นอาณาจักรอยู่ร่วมหลายร้อยปี ภายหลังจากการมาของอังกฤษ ยะไข่ถูกมองว่าต่างจากชาวพม่าทั่วไป ดินแดนยะไข่จึงถูกกำหนดเป็นรัฐหนึ่งเฉกเช่นเดียวกับชนกลุ่มน้อยในพม่า
ลักษณะนิสัยของชาวยะไข่

แม้ชาวยะไข่จะมีบรรพบุรุษสืบเชื้อสายเดียวกันกับชาวพม่า แต่กระนั้นชาวพม่าก็ยังมองชาวยะไข่ว่ามีนิสัยใจคอออกไปทางแขก ทั้งนี้เนื่องจากรัฐยะไข่นั้นตั้งอยู่ใกล้กับประเทศบังกลาเทศและประเทศอินเดีย ที่มีทั้งชาวมุสลิมและฮินดู อีกทั้งยังมีความสัมพันธ์กันมายาวนาน โดยอยู่ร่วมและใกล้ชิดกับชาวมุสลิม พม่าจึงมีโวหารเปรียบเปรยไว้ว่า "หากสู้แขกไม่ไหว ให้ถามพวกยะไข่" ทั้งนี้เนื่องจากชาวยะไข่ที่นับถือศาสนาพุทธอยู่ร่วมสังคมเดียวกับชาวมุสลิมได้ นอกจากนี้พม่ายังกล่าวกันว่าชาวยะไข่นั้นไม่ค่อยจะยอมอ่อนข้อให้ผู้อื่น และร้ายจนพวกแขกก็ไม่กล้ามาตอแยด้วย บ้างก็ว่ายะไข่มักรู้เห็นเป็นใจกับชาวมุสลิม ด้วยนิสัยของชาวยะไข่ พม่าจึงมีโวหารอีกอย่างหนึ่งเกี่ยวกับชาวยะไข่คือ "หากเจองูกับยะไข่ ให้ตียะไข่ก่อนตีงู" ซึ่งแสดงให้เห็นถึงความไม่ลงรอยกันเองระหว่างชาวพม่าและชาวยะไข่ ชาวพม่าบางคนยังให้ทัศนะเกี่ยวกับสตรีชาวยะไข่มักไม่นิยมแต่งงานกับชายที่มีเชื้อสายพม่า ส่วนชาวพม่าเองก็ไม่นิยมชาวยะไข่เนื่องจากมองว่ามีอุปนิสัยออกไปทางแขกมากกว่า
ไต้ จืออิ่ง

| ไต้ จืออิ่ง |
| --- | --- |

เอกอัครราชทูตประจำกระทรวงของไต้หวัน
อยู่ในวาระ
เริ่มดำรงตำแหน่ง  7 ตุลาคม ค.ศ. 2024
ประธานาธิบดี: ไล่ ชิงเต๋อ
 

ไต้ จืออิ่ง (จีน: 戴資穎; พินอิน: Dài Zīyǐng; เวด-ไจลส์: Tai Tzu-ying; เกิดวันที่ 20 มิถุนายน ค.ศ. 1994) เป็นนักแบดมินตันชาวไต้หวัน ตอนอายุ 22 ปี เธอได้รับตำแหน่งอันดับ 1 ของโลกในการจัดอันดับของ BWF ประเภทหญิงเดี่ยวในเดือนธันวาคม ค.ศ. 2016 และคงตำแหน่งนั้นเป็นเวลา 214 สัปดาห์ ถือว่านานที่สุดในประวัติศาสตร์สหพันธ์แบดมินตันโลก ไต้ได้เหรียญเงินประเภทหญิงเดี่ยวในโอลิมปิกโตเกียว 2020 และแบดมินตันชิงแชมป์โลก 2021 เธอได้เหรียญทองในกีฬามหาวิทยาลัยโลกฤดูร้อน 2017 และเอเชียนเกมส์ 2018 เธอยังเป็นผู้ชนะเลิศในบีดับเบิลยูเอฟ ซูเปอร์ซีรีส์ไฟนัลส์/บีดับเบิลยูเอฟ เวิลด์ทัวร์ไฟนัลส์ 4 ครั้ง (2014, 2016, 2020, 2023) เป็นผู้ชนะเลิศออลอิงแลนด์โอเพ่น 3 ครั้ง (2017, 2018, 2020) และชิงแชมป์เอเชีย (2017, 2018, 2023)
แหล่งข้อมูลอื่น

ไต้ จืออิ่ง ที่ BWF.tournamentsoftware.com (ในภาษาอังกฤษ) (alternate link)
ไต้ จืออิ่ง ที่ BWFbadminton.com (ในภาษาอังกฤษ)
แม่แบบ {{Olympedia}} ไม่มี ID และไม่มีอยู่ในวิกิสนเทศ
แม่แบบ {{Olympics.com profile}} ไม่มี ID และไม่มีอยู่ในวิกิสนเทศ
ไต้ จืออิ่ง ที่เฟซบุ๊ก (ในภาษาจีน)
ไต้ จืออิ่ง ที่อินสตาแกรม
ติ๊ก ชิโร่

| ติ๊ก ชิโร่ |
| --- | --- |
ติ๊ก ชิโร่ในงานเอ็มทีวี เอเชีย อวอร์ดส ประจำปี 2549
ข้อมูลพื้นฐาน
ชื่อเกิด: ศิริศักดิ์ นันทเสน
รู้จักในชื่อ: ติ๊ก
เกิด: 25 กันยายน พ.ศ. 2504 (63 ปี) อำเภอสีคิ้ว จังหวัดนครราชสีมา 
แนวเพลง: ป็อป, แดนซ์, ร็อค, ลูกทุ่ง, คันทรี่, กอสเปล,มาร์ชชิ่ง, บลูส์
อาชีพ: นักร้อง, นักแสดง, นักแต่งเพลง, นักดนตรี, พิธีกร
เครื่องดนตรี: กลอง เปียโน
ช่วงปี: พ.ศ. 2527 - ปัจจุบัน
ค่ายเพลง: นิธิทัศน์  จีเอ็มเอ็ม แกรมมี่
คู่สมรส: พรรทิรา นันทเสน (อ้อ)
ติ๊ก ชิโร่ (เกิด: 25 กันยายน พ.ศ. 2504) มีชื่อจริงว่า มนัสวิน นันทเสน (ชื่อเดิม : ศิริศักดิ์ นันทเสน) เป็นนักร้อง นักแต่งเพลง มือกลองชาวไทย อดีตมือกลองวงพลอย
ประวัติ

มนัสวิน นันทเสน (ติ๊ก ชิโร่) เกิดที่อำเภอสีคิ้ว จังหวัดนครราชสีมา เป็นบุตรของนายชวลิต และนางสุดใจ นันทเสน เริ่มเล่นดนตรีตั้งแต่เป็นนักเรียนมัธยมศึกษาที่โรงเรียนราชสีมาวิทยาลัย  โดยตั้งวงกับเพื่อนใช้ชื่อวงว่า "แฟมิลี่" เล่นประจำที่ เอส.พี.ไนท์คลับ ต่อมาเปลี่ยนชื่อวงเป็น "เดอะ ดิสค์" และย้ายไปเล่นที่ โรงแรมโฆษะ จังหวัดขอนแก่น เปลี่ยนชื่อวงอีกครั้งเป็น "ดิสโก้คิสส์" ในช่วงนี้ย้อนกลับไปเล่นที่โคราช ในระหว่างที่ศึกษาที่วิทยาลัยเทคโนโลยีและอาชีวศึกษา วิทยาเขตภาคตะวันออกเฉียงเหนือ ก่อนจะมาประจำที่ขอนแก่นอีกครั้งที่ ซิลเวอร์สตาร์ จากนั้นย้ายมาประจำที่พัทยาและเปลี่ยนมาใช้ชื่อวงว่า "ริทึ่มมิ๊กซ์" และ "เซเลเบรชั่น" ตามลำดับ ได้รับการชักชวนจากฉันทนา กิตติยพันธ์ ให้มาเล่นประจำที่ เดอะคลับ และ ดิกเก้นผับ ในกรุงเทพฯ วงเซเลเบรชั่น ออกผลงานเพลงชุดเดียวคือ "คนชุดขาว" ใน พ.ศ. 2527 โดยสมาชิกทั้งเก้าคนแต่งกายด้วยชุดขาว พร้อมทั้งมีหน้ากากคลุมศีรษะ
เพื่ออำพรางใบหน้าที่แท้จริง
หลังจากนั้น ติ๊ก ชิโร่ เข้าเป็นสมาชิกของวงพลอย ในตำแหน่งมือกลอง ซึ่งเป็นวงเฉพาะกิจที่แบ็คอัพให้ ดนุพล แก้วกาญจน์ ภายหลังพลอยก็ได้ออกงานในนามของวงมา 3 ชุด ในช่วงเวลาเดียวกัน เรวัต พุทธินันทน์ ได้ชักชวนให้ไปร่วม
เล่นแบ็คอัพในอัลบั้ม เต๋อ 2 และ เต๋อ 3 และคอนเสิร์ตใหญ่หลาย ๆ ครั้ง เมื่อพลอยยุบวง ติ๊ก ชิโร่ กลายเป็นนักร้องเดี่ยวของสังกัด นิธิทัศน์ โปรโมชั่น และสร้างผลงานหลายชุดเช่น "โชะ ไชโย" ในปี พ.ศ. 2533 "เต็มเหนี่ยว" ในปี พ.ศ. 2534 และได้ออกอัลบั้มตามมาอีกหลายชุด ในปี พ.ศ. 2548 ได้ย้ายมาสังกัด จีเอ็มเอ็ม แกรมมี่ ออกอัลบั้ม "โบราณแมน" และได้รับรางวัลศิลปิน ชายเดี่ยวยอดเยี่ยมประจำปี พ.ศ. 2548 ที่จัดโดยนิตยสารสีสันจากงานชุด "โบราณแมน"
ในปี พ.ศ. 2550  ติ๊ก ชิโร่ เป็นพรีเซ็นเตอร์ในการรณรงค์ให้ประชาชนออกกำลังกาย ซึ่งเป็นโครงการของ สำนักงานกองทุนสนับสนุนการสร้างเสริมสุขภาพ (สสส.) โดยแต่งเพลงชื่อ แค่ขยับ และมีมิวสิกวีดีโอออกอากาศทางช่อง 11 ในช่วงปี พ.ศ. 2550
ติ๊ก ชิโร่ ได้รับเกียรติให้ขับร้องเพลง SEA GAMES SFC ในพิธีเปิดการแข่งขันกีฬา ซีเกมส์ 2007 ครั้งที่ 24 ที่จังหวัดนครราชสีมา
ใน พ.ศ. 2559 ติ๊ก ชิโร่ ได้เป็นโค้ชในรายการร้องเพลง The Voice Kids Thailand ( ซีซัน 4 - ปัจจุบัน ) โดยมี โค้ชลุลา , โค้ชแหม่ม , โค้ชโจ๊ก ร่วมด้วย และลูกทีมของโค้ชติ๊ก ศิริพงษ์ ศรีสุขา สามารถคว้าแชมป์ได้ใน ซีซันที่ 4
เดือนกันยายน พ.ศ. 2564 ติ๊ก ชีโร่ได้ร่วมมือกับเป็ก วงซีล (ปราชญ์ พงษ์ไชย) เปิดตัวค่ายเพลง LOMABin Entertainment (โลมาบินเอนเทอร์เทนเมนต์)
ชีวิตส่วนตัว

ดร. มนัสวิน นันทเสน (ติ๊ก ชิโร่) สมรสกับ พรรทิรา นันทเสน มีบุตรสาว 2 คน ชื่อ ชาเม - ชามันดา นันทเสน และ ยาหยี - เลอทีญา นันทเสน ด้านธุรกิจส่วนตัว ได้ทำร้านโดนัท Do Dee Dough (โด.ดี.โด) โดนัทสูตรน้ำตาลน้อย ตั้งแต่ปี พ.ศ. 2550
การศึกษา

โรงเรียนอนุบาลอังคณานุกูล อ.สูงเนิน จ.นครราชสีมา (ปัจจุบัน โรงเรียนชื่อ ระดมวิทยานุสรณ์)
โรงเรียนวัดสระแก้ว อ.เมือง จ.นครราชสีมา
โรงเรียนไทยวิจิตรศิลป อาชีวะ
โรงเรียนราชสีมาวิทยาลัย อ.เมือง จ.นครราชสีมา
มหาวิทยาลัยเทคโนโลยีราชมงคลอีสาน นครราชสีมา คณะศิลปกรรม
ปริญญาตรี มหาวิทยาลัยราชภัฏสวนสุนันทา สาขารัฐประศาสนศาสตร์
สำเร็จหลักสูตร พ.ส.บ. พัฒนาสื่อสัมพันธ์สำหรับนักบริหาร กองทัพอากาศ 2551
ว่าที่ พันเอก พิเศษ สำเร็จหลักสูตร ผ.ก.ร. ผู้กำกับกำลังสำรองแห่งประเทศไทย
ปริญญาโท มหาวิทยาลัยธรรมศาสตร์ สาขารัฐประศาสนศาสตร์ (EPA) 2553
ปริญญาโท มหาวิทยาลัยนอร์ทกรุงเทพ สาขาบริหารธุรกิจ (MBA) 2553
ปริญญาเอก มหาวิทยาลัยกรุงเทพธนบุรี สาขารัฐประศาสนศาสตร์ (DPA) 2554
ผลงานการแสดง > ละครโทรทัศน์

ละครโทรทัศน์ ผีขี้เหงา (2534) ออกอากาศทาง ช่อง 3
ละครโทรทัศน์ วิมานมะพร้าว (2537) ออกอากาศทาง ช่อง 7
ละครโทรทัศน์ ศิลามณี (2537) ออกอากาศทาง ช่อง 7 (นักแสดงรับเชิญ)
ละครโทรทัศน์ ยอดตำรวจหญิง (2538) ออกอากาศทาง ช่อง 7
ละครโทรทัศน์ 111 (2539) ออกอากาศทาง ช่อง 7
ซิทคอม ระเบิดเถิดเทิง (2539-2548) ออกอากาศทาง ช่อง 5
ละครโทรทัศน์ ชมรมขนหัวลุก ตอน ความกลัวหมายเลข 0 (2540) ออกอากาศทาง ช่อง 5
ละครโทรทัศน์ ชมรมขนหัวลุก FRIDAY ตอน รวมพลคนกลัวผี ณ ป่าช้าวัดสามง่าม จ.นครปฐม (2540) ออกอากาศทาง ช่อง 5
ละครโทรทัศน์ อุบัติเหตุ (2541) ออกอากากาศทาง ช่อง 3
ละครโทรทัศน์ ม่วยจ๋า (2541) ออกอากากาศทาง ช่อง 7
ละครโทรทัศน์ รักสองภพ (2542) ออกอากาศทาง ช่อง 7
ละครโทรทัศน์ พ่อดอกประดู่ (2542) ออกอากาศทาง ช่อง 5
ละครโทรทัศน์ โซดากับชาเย็น (2542) ออกอากาศทาง ช่อง 5
ละครโทรทัศน์ รักซึมลึก (2543) ออกอากาศทาง ช่อง 7
ละครโทรทัศน์ บ้านไร่สายสวาท (2543) ออกอากาศทาง ช่อง 3
ละครโทรทัศน์ นังเหมียวย้อมสี (2545) ออกอากาศทาง ช่อง 3
ละครโทรทัศน์ สายลมกับแสงดาว (2545) ออกอากาศทาง ช่อง 5
ละครโทรทัศน์ เจ้าชายหัวใจเกินร้อย (2545) ออกอากาศทาง ช่อง 7
ละครโทรทัศน์ ผีขี้เหงา (2545) ออกอากาศทาง ช่อง 7
ละครโทรทัศน์ ทับเทวา (2546) ออกอากาศทาง ช่อง 7
ละครโทรทัศน์ อุ่นไอรัก (2547) ออกอากาศทาง ช่อง 7
ละครโทรทัศน์ นางสาวจริงใจกับนายแสนดี (2547) ออกอากาศทาง ช่อง 7
ซิทคอม กลิ้งไว้ก่อนพ่อสอนไว้ (2547) ออกอากาศทาง ช่อง 7
ละครโทรทัศน์ สาวน้อยร้อยล้าน (2549) ออกอากาศทาง ช่อง 7
ละครโทรทัศน์ ลอดลายมังกร (2549) ออกอากาศทาง ช่อง 5
ละครโทรทัศน์ ดวง (2549) ออกอากาศทาง ช่อง 7
ละครโทรทัศน์ ตะวันรุ่งที่ทุ่งกระทิง (2549) ออกอากาศทาง ช่อง 7
ละครโทรทัศน์ ทาสรักทระนง (2550) ออกอากาศทาง ช่อง 5
ซิทคอม รักต้องซ่อม (2550) ออกอากาศทาง ช่อง 5
ละครเทิดพระเกียรติฯ เรื่อง ลูกระนาด (2550) รับบทเป็น ศรทอง ออกอากาศทาง ช่อง 7
ซิทคอม หมอชิตสะกิดรัก (2551) ออกอากาศทาง ช่อง 7
ซิทคอม บางรักซอย 9 (2553) ช่อง 9
ละครโทรทัศน์ สะใภ้พญายม (2555) ออกอากากาศทาง ช่อง 3
ละครโทรทัศน์ คุณชายรณพีร์ (2556) ออกอากาศทาง ช่อง 3
ละครโทรทัศน์ ฟ้าจรดทราย (2556) ออกอากาศทาง ช่อง 7
ละครโทรทัศน์ ซินเดอเรลล่ารองเท้าแตะ (2556) ออกอากาศทาง ช่อง 7
ซิทคอม รูมเมท Roommate (2557) ออกอากาศทาง ช่องโมโน 29
ซิทคอม รักเต็มบ้าน (2557) ออกอากาศทาง ช่อง 7
ละครโทรทัศน์ มนตร์กาลบันดาลรัก (2562) ออกอากาศทาง ช่อง 7
ละครโทรทัศน์ แช่มช้อย (2564) ออกอากาศทาง ช่อง 3
ละครโทรทัศน์ สุดร้ายสุดรัก (2564) ออกอากาศทาง ช่อง 3 (รับเชิญ)
ซิทคอม Cat Radio TV ซีซั่น 2 (2565) ออกอากาศทาง ช่อง 3 (รับเชิญ)
ผลงานการแสดง > ภาพยนตร์

เฉิ่มเฉิ่มแล้วก็ฉ่ำ (2535) รับบท เฉิ่ม
เท่ ส้ม อ๋อง (2535) รับบท บริสุทธิ์
กองพันทหารเกณฑ์ ตอน แนวรักริมฟุตบาท (2539) รับบท สมหวัง
ผู้หญิง 5 บาป (2545) (รับเชิญ)
หลบผี ผีไม่หลบ (2546) รับบท อาจารย์สำอาง
ความรัก ความฝัน ความตาย (2548) รับบท บูน
บอดี้การ์ดหน้าเหลี่ยม 2 (2550) รับบท ครูสอนเต้น (รับเชิญ)
เชร็ค 3 (2550) (พากษ์เสียงเชร็ค ภาษาไทย)
แอบถ่าย เดี่ยว 7 (2551)
ผีตุ๋มติ๋ม (2553) (รับเชิญ)
ผู้หญิง 5 บาป 2 (2553) (รับเชิญ)
อีเห็ดสดเผด็จศึก (2553) รับบท งามระยับ
ส่ม ภัค เสี่ยน (2560) รับบท ติ๊ก ชิโร่
ผลงานการแสดง > ละครเวที

ละครเวที ทิ้งจักรมารักกันเถอะ (2549)
ละครเวที ลูกคุณหลวง (2550)
ละครเวที แม่นาคพระโขนง เดอะมิวสิคัล (2552)
ผลงานการแสดง > พิธีกร

พิธีกรรายการ ป๊อก ป๊อก ป๊อก ออกอากาศทางช่อง 7 เป็นพีธีกรร่วมกับ จิ้ม ชวนชื่น , อรอนงค์ ปัญญาวงศ์ , สายธาร นิยมการณ์ และ คลาวเดีย จักรพันธุ์
พิธีกรรายการ เพื่อนแก้ว ออกอากาศทางช่อง 9
พิธีกรพิเศษร่วมกับ จี-จูเนียร์ รายการพิเศษ ฮัลโหลวันหยุด (พ.ศ. 2550) ออกอากาศทางช่อง 7
พิธีกรรายการ แหล ออกอากาศทางช่อง 3 / ทรูเฮฮา ทรูวิชั่นส์ ช่อง 66 เป็นพีธีกรร่วมกับ เจี๊ยบ เชิญยิ้ม
พิธีกรรายการ ไต๋ ต่อ แต้ม ออกอากาศทาง ททบ.5
พิธีกรรายการ ชุมชนคนแชร์ ออกอากาศทาง ไทยรัฐทีวี (13 กรกฎาคม - 29 กันยายน พ.ศ. 2558)
โค้ชรายการ เดอะวอยซ์ คิดส์ ไทยแลนด์ ออกอากาศทาง พีพีทีวี, ไลน์ทีวี (ซีซั่น 4 (2559) - ปัจจุบัน)
กรรมการในรายการ ดวลเพลงดัง ออกอากาศทางช่อง 7 (2561-ปัจจุบัน)
ผลงานการแสดง > คอนเสิร์ต (เดี่ยว)

คอนเสิร์ต 35 year of TiK Shiro the last live - ธันเดอร์โดม เมืองทองธานี (29 กันยายน 2561)
คอนเสิร์ต TiK Shiro ชัดเจน live in Concert - อิมแพค อารีน่า เมืองทองธานี (30 ตุลาคม 2552)
รายการ โลกดนตรี ติ๊ก ชิโร่ - ลานโลกดนตรี (12 สิงหาคม 2535 - 2537)
คอนเสิร์ต เปิดถ้ำ...มนุษย์ค้างคาว - MBK Hall (15 มิถุนายน 2534)
รายการ 7 สีคอนเสิร์ต ติ๊ก ชิโร่ - ลานเพลิน (2534-2535)
รางวัลที่ได้รับ

รางวัลมือกลองยอดเยี่ยมแห่งประเทศไทย จากสมาคมดนตรีแห่งประเทศไทย พ.ศ. 2527
รางวัลโปรดิวเซอร์ยอดเยี่ยม จากสีสันอวอร์ด พ.ศ. 2535 จากอัลบั้ม เต็มเหนี่ยว
รางวัลนักร้องชายยอดเยี่ยม จากสีสันอวอร์ด พ.ศ. 2536 จากอัลบั้ม ยินดีต้อนรับ
รางวัลเมขลา ครั้งที่ 14 ประจำปี พ.ศ. 2537 นักแสดงสมทบชายดีเด่น จากละครเรื่อง วิมานมะพร้าว
รางวัลศิลปินชายเดี่ยวยอดเยี่ยม พ.ศ. 2548 จากสีสันอวอร์ด จากอัลบั้ม โบราณแมน
รางวัล Lifetime Achievement Award จาก The Guitar Mag Awards 2022
คดีความ

เมื่อวันที่ 10 ตุลาคม พ.ศ. 2567 เวลา 04:00 น. ติ๊ก ชิโร่ ได้ขับรถตู้ HYUNDAI STARIA (สีดำ) ชนรถจักรยานยนต์ ซึ่งเกิดเหตุที่บริเวณกลางสะพานข้ามแยกเทพรักษ์ ถนนสุขาภิบาล 5 แขวงออเงิน เขตสายไหม กรุงเทพมหานคร จึงทำให้คนซ้อนรถจักรยานยนต์เสียชีวิต 1 ราย คือ นางสาวเทียนพร ศิวพรพิทักษ์ หรือ "เมจิ" อายุ 28 ปี และยังมีคนขับรถจักรยานยนต์บาดเจ็บสาหัสจากการตกสะพานในความสูง 10 เมตร อีก 1 ราย คือ นายจักรภัทร ศิวพรพิทักษ์ หรือ "จูเนียร์" อายุ 21 ปี และได้ถูกนำตัวส่งโรงพยาบาลภูมิพลอดุลยเดช เพื่อรักษาอาการที่บาดเจ็บต่อไป โดยหลังเกิดเหตุ ติ๊กรับสารภาพและยืนรอมอบตัวแก่เจ้าหน้าที่ตำรวจได้ดำเยินคดี  ต่อมา ตำรวจให้ติ๊กไปเจาะเลือดเพื่อตรวจหาค่าแอลกอฮอล์ที่โรงพยาบาลอีกแห่ง ซึ่งเวลาต่อมาได้ข้อมูลจากติ๊กว่าไปเจาะเลือดที่โรงพยาบาลพญาไท นวมินทร์ โดยต้องรอค่าผลเลือด 3 วัน และแพทย์ประเมินอาการของติ๊กให้ติ๊กพักรักษาตัวที่โรงพยาบาล ต่อมา วันที่ 18 มกราคม พ.ศ. 2568 นายจักรภัทร ศิวพรพิทักษ์ หรือ จูเนียร์ คนขับรถจักรยานยนต์ที่บาดเจ็บสาหัสจากเหตุการณ์ตกสะพานครั้งนั้นได้เสียชีวิตลง หลังจากที่รักษาตัวในโรงพยาบาลเป็นเวลา 70 วัน ก่อนจะออกจากโรงพยาบาลไปอยู่ศูนย์พักฟื้น โดยเบื้องต้นแพทย์ได้แจ้งถึงสาเหตุการเสียชีวิตว่าเกิดจากอาการติดเชื้อที่ปอด